Město Wojerecy chce klětu swój 750. jubilej hódnje woswjećić. Za to je měšćanska rada wčera koncept wobzamknyła. Nimo toho přepodachu zwěrjencowej a kulturnej towaršnosći nadawk, swjedźeń organizować.
Wojerecy (AK/SN). Z wufilowanym konceptom chce město Wojerecy klětu 750. róčnicu wobstaća swjećić. „Je to jubilej cyłeje měšćanskeje towaršnosće. Ćežišćo budźe swjedźenski tydźeń w septembru, k čemuž sej tež hosći z partnerskich komunow přeprosymy.“ Tole podšmórny socialny měšćanosta Thomas Delling, kiž nawjeduje dźěłowu skupinu 750 lět Wojerecy, na wčerawšim posedźenju měšćanskich radźićelow. Woni při sydom wzdatych hłosach frakcije CDU a Michaela Rennera (Aktiwne Wojerecy) wobzamknychu, zo ma tamniša zwěrjencowa a kulturna towaršnosć swjedźeń přihotować a přewjesć.
ces_Latn szl_Latn